Kodundus
Kodundus on kodumajapidamise õpetus, mis käsitleb koduse majapidamise korraldamist, kodust toitlustamist, rõivastuse eest hoolitsemist jms koduga seotud valdkondi. Eesti koolides on kodundus traditsiooniline, kuid tänapäeval vähe levinud õppeaine. Seevastu olid maailmasõdade vahel Eesti Vabariigis levinud tütarlastele mõeldud kodumajanduskoolid, mis keskendusid suuresti just kodundusele, mitte teoreetilisele haridusele või ametiõpetusele.